**1939. gada Eiropas čempionāts basketbolā (EuroBasket 1939)** bija 3. kontinenta čempionāts, kas norisinājās Lietuvā, Kauņā, laikā no 21. līdz 28. maijam. Eiropas čempionātā piedalījās astoņas Eiropas vīriešu basketbola valstsvienības. Čempionātā uzvaru guva Lietuvas izlase, otrajā vietā ierindojās Latvija, savukārt bronzas medaļas izcīnīja Polija

Šis čempionāts bija atšķirīgs no diviem iepriekšējiem Eiropas čempionātiem, jo FIBA kongress 1936. gada vasaras olimpisko spēļu laikā 1936. gadā nolēma, ka starptautiskās sacensībās basketbolisti, kuri garāki par 190 cm, var piedalīties tikai sāncenšu savstarpējās vienošanās gadījumā. Latvijas izlase gatavojoties rēķinājās ar šīm izmaiņām basketbola noteikumos, taču 3. Eiropas meistarsacīkšu rīkotāju atsūtītais nolikums vēstīja: "Spēlētāju augums neierobežots". Latvija pieprasa paskaidrojumus FIBA un tās ģenerālsekretārs Viljams Džonss atbild, ka Eiropas meistarsacīkstēs var piedalīties ikviens basketbolists, auguma ierobežojumi attiecināmi tikai uz olimpiskajām spēlēm. "Garie" - it īpaši lietuvieši, protams, bija ieinteresēti saglabāt savu spēku, savukārt "mazie", tajā skaitā arī latvieši, protestēja. Tomēr pirms sacensībām tika pieņemts kompromiss jaunos Eiropas čempionus noteikt divās grupās. Vispārējā, kur konkurētu visas dalībnieces valstis bez auguma ierobežojumiem, un arī grupā, kurā konkurētu izlases, kam nav par 190 cm garāku spēlētāju. Balsošanā Latvija un Polija balsoja pret, uzskatot, ka FIBA 1936. gada lēmums ir saistošs visām starptautiskām sacensībām.

Lietuvas izlase bija pirmie un pēdējie "Eiropas čempioni ierobežoto augumu grupā".

Latvijas izlase čempionātā
--------------------------

Jau pašā pirmajā sacensību dienā 21. maijā skatītāju pārpildītajā Kauņas sporta hallē Latvijas basketbolisti sacenšas ar Lietuvas komandu. Mājiniekus papildina īpaši gara auguma spēlētājs - Prans Ļubins, Lietuvietis, kurš audzis un basketbolu apguvis ASV. Spēle bija dramatiska un saistoša. Par spīti prasmīgajai pretdarbībai, Latvijas izlase tomēr zaudēja ar viena punkta starpību - 36:37. No piecpadsmit piešķirtajiem soda metieniem Latvijas basketbolisti spēja realizēt tikai divus.

Turpmākajās cīņās Latvijas basketbolisti pārspēja Ungāriju (58:24), guva rekorda cienīgu uzvaru pār Somiju (108:7), uzvarēja Itāliju (38:23) un Franciju (45:26), pagarinājumā zaudēja Igaunijai (25:26) un visbeidzot pieveica neērtos pretiniekus no Polijas izlases (43:20). Latvijas izlases komandā spēlēja Visvaldis Melderis, Kārlis Ārens, Alfrēds Krauklis, Maksis Kazāks, Teodors Grīnbergs, Jānis Graudiņš, Kārlis Sātiņš, Voldemārs Šmits, Juris Solovjovs, Aleksandrs Vanags, trenēja Valdemārs Baumanis.

Vietas
------

| Vieta | Komanda | PTS | U | Z | GP | ZP | +/- |
| --- | --- | --- | --- | --- | --- | --- | --- |
| 1 | Flag of Lietuva Lietuva | **14** | 7 | 0 | 396 | 137 | +259 |
| 2 | Flag of Latvija Latvija | **12** | 5 | 2 | 353 | 163 | +190 |
| 3 | Flag of Polija Polija | **12** | 5 | 2 | 242 | 216 | +26 |
| 4 | Flag of Francija Francija | **11** | 4 | 3 | 265 | 216 | +49 |
| 5 | Flag of Igaunija Igaunija | **11** | 4 | 3 | 286 | 167 | +119 |
| 6 | Flag of Itālija Itālija | **9** | 2 | 5 | 225 | 216 | +9 |
| 7 | Flag of Ungārija Ungārija | **8** | 1 | 6 | 162 | 343 | -181 |
| 8 | Flag of Somija Somija | **7** | 0 | 7 | 70 | 541 | -471 |

Atsauces
--------

1. ↑  VEF cīnās, I. Ošiņš, M. Valdmanis, 10. lpp. "Zaiga"
2. ↑  Vef cīnās, I. Ošiņš, M. Valdmanis, 9. lpp. "Zaiga"
3. ↑

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***1939. gada Eiropas čempionāts basketbolā***.
* *FIBA Europe* profils (angliski)
* *Linguasport* profils (angliski)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Eiropas čempionāts basketbolā |
| --- |
|  |
| 1935—1950 | 
* Šveice 1935
* Latvija 1937
* Lietuva 1939
* Šveice 1946
* Čehoslovākija 1947
* Ēģipte 1949

 |
|  |
| 1951—1970 | 
* Francija 1951
* PSRS 1953
* Ungārija 1955
* Bulgārija 1957
* Turcija 1959
* Dienvidslāvija 1961
* Polija 1963
* PSRS 1965
* Somija 1967
* Itālija 1969

 |
|  |
| 1971—1990 | 
* VFR 1971
* Spānija 1973
* Dienvidslāvija 1975
* Beļģija 1977
* Itālija 1979
* Čehoslovākija 1981
* Francija 1983
* VFR 1985
* Grieķija 1987
* Dienvidslāvija 1989

 |
|  |
| 1991—2010 | 
* Itālija 1991
* Vācija 1993
* Grieķija 1995
* Spānija 1997
* Francija 1999
* Turcija 2001
* Zviedrija 2003
* Serbija un Melnkalne 2005
* Spānija 2007
* Polija 2009

 |
|  |
| 2011—pašlaik | 
* Lietuva 2011
* Slovēnija 2013
	+ kvalifikācija
* Francija/Horvātija/Latvija/Vācija 2015
	+ kvalifikācija
* Izraēla/Somija/Rumānija/Turcija 2017
* *Čehija/Gruzija/Itālija/Vācija 2022*

 |
|  |
| 
* Basketbola portāls
* Basketbola vikiprojekts

 |

 |